
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 361 

19 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση Νομικών Προσώπων Δήμου Καβάλας με 


τις επωνυμίες «Παιδικός-Βρεφονηπιακός Σταθ¬ 
μός», «Παιδικός Σταθμός» και «Ημερήσια Απασχό¬ 
ληση Παίδων», στο υφιστάμενο Ν.Π. του Δήμου 
«ΠΑΙΔΙΚΟΙ-ΒΡΕΦΟΝΗΠΙΑΚΟΙ ΣΤΑΘΜΟΙ Δήμου Κα¬ 
βάλας». 1 

Διορισμός μελών Διοικητικής Επιτροπής Στρατιωτι¬ 
κών Επιτάξεων Ν. Κοζάνης. 2 

Συγχώνευση Νομικών Προσώπωντου Δήμου Ασκιού Ν. 
Κοζάνης με την επωνυμία «Κέντρο Ανοικτής Προ¬ 
στασίας Ηλικιωμένων (Κ.Α,Π.Η) Δήμου Ασκίου». 3 

Συγχώνευση Νομικών Προσώπων του Δήμου Ασκίου 
Ν. Κοζάνης μετηνεπωνυμία« ΠΑΙΔΙΚΟΣ ΣΤΑΘΜΟΣ 

ΔΗΜΟΥ ΑΣΚΙΟΥ». 4 

Σύσταση αμιγούς Κοινοτικής Επιχείρησης με την επω¬ 
νυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΟΙΝΟΤΗΤΑΣ 
ΣΥΡΡΑΚΟΥ» στην Κοινότητα Συρράκου του Νομού 
Ιωαννίνων. 5 


Τροποποίηση της 28372/12.1.2000 απόφασης του Γε¬ 
νικού Γραμματέα Περιφέρειας Ηπείρου περί σύ¬ 
στασης αμιγούς Δημοτικής Επιχείρησης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟ¬ 
ΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)» . 6 

Απόκτηση ελληνικής ιθαγένειας από τον ομογενή 


ΠΟΥΡΣΑΝΩΒ ΟΔΥΣΣΕΑτου ΚΥΡΙΑΚΟΥ. 7 

Απόκτηση ελληνικής ιθαγένειας από την ομογενή 

ΠΟΥΡΣΑΝΩΒΑ ΣΒΕΤΛΑΝΑτου ΓΡΗΓΟΡΙΟΥ. 8 

Σύσταση αμιγούς δημοτικής επιχείρησης στο Δήμο 
Προυσού Νομού Ευρυτανίας με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΠΡΟΥΣΟΥ» ... 9 

Συγκρότηση του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων της Δ/νσης Δη¬ 
μοσίων Έργων Περιφέρειας Στερεός Ελλάδας. 10 

Τ ροποποίηση της 4812/20.3.1992 συστατικής πράξης 

του Νομάρχη Φθιώτιδας. 11 

Τ ροποποίηση αναβάθμιση και επέκταση στον τρόπο 
διάθεσης επεξεργασμένων αποβλήτων -της εται¬ 
ρείας ΥΔΑΤΟΚΑΛΛΙΕΡΓΕΙΕΣ ΑΡΤΑΣ ΑΕΒΕ-καθορι- 
σμός αποδέκτη και όρων διάθεσης. 12 


ΑΠΟΦΑΣΕΙΣ 

Αριθ. 14287/03 - (1) 

Συγχώνευση Νομικών Προσώπων Δήμου Καβάλας με τις 
επωνυμίες «Παιδικός-Βρεφονηπιακός Σταθμός», «Παι¬ 
δικός Σταθμός» και «Ημερήσια Απασχόληση Παίδων», 
στο υφιστάμενο Ν.Π. του Δήμου «ΠΑΙΔΙΚΟΡΒΡΕΦΟ- 
ΝΗΠΙΑΚΟΙ ΣΤΑΘΜΟΙ Δήμου Καβάλας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθ. 203 του Π.Δ. 410/95 (ΔΚΚ). 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση Περιφέρειας, ρύθμιση θεμάτων για την Τοπι¬ 
κή Αυτ/ση και άλλες διατάξεις» (ΦΕΚ 107/Α730.5.1997). 

3. Τις συστατικές πράξεις των Νομικών Προσώπωντου 
Δήμου Καβάλας με την επωνυμία: 

α) «Παιδικός - Βρεφονηπιακός Σταθμός», απόφ. 8341/ 

10.7.2003 (ΦΕΚ 1010/Β/22.7.2003). 

β) «Παιδικός Σταθμός», απόφ. 8340/10.7.2003 (ΦΕΚ 
1033/Β/25.7.2003). 

γ) «Ημερήσια Απασχόληση Παίδων», απόφ. 8338/ 

4.7.2003 (ΦΕΚ 1033/Β/25.7.2003). 

4. Την 10394/12.10.2000 (ΦΕΚ 1330/τ.Β'/2000) απόφα¬ 
ση του Γενικού Γραμματέα Περιφέρειας «περί συστάσε- 
ως του Ν.Π. με την επωνυμία «ΠΑΙΔΙΚΟΡΒΡΕΦΟΝΗΠΙΑ- 
ΚΟΙ ΣΤΑΘΜΟΙ Δήμου Καβάλας». 

5. Την 832/2003 απόφαση του Δημοτικού Συμβουλίου 
Δήμου Καβάλας «περί ένταξης των Νομικών Προσώπων: 
(Παιδικός-ΒρεφονηπιακόςΣταθμός), (ΠαιδικόςΣταθμός) 
και (Ημερήσια Απασχόληση Παίδων) στο Ν.Π. (ΠΑΙΔΙΚΟΙ- 
ΒΡΕΦΟΝΗΠΙΑΚΟΙ ΣΤΑΘΜΟΙ Δήμου Καβάλας)». 

6. Τις ρυθμίσεις του άρθ. 29 του Ν. 1558/85 όπου προ¬ 
στέθηκε με το άρθ. 27 του Ν. 2081/92, σχετικά με την υπο¬ 
χρέωση αναγραφής κάλυψης δαπάνης που συνεπάγεται 
η έκδοση κάθε κανονιστικής απόφασης. 

7. Την 2550/1.10.2003 (ΦΕΚ 1588/Β/2003) απόφαση του 
Γενικού Γραμματέα Περιφέρειας Α.Μ.Θ. «Μεταβίβαση 
αρμοδιοτήτων στους Δ/ντές Τοπικών Αυτ/σεων και στους 
Τμηματάρχες των ιδίων Υπηρεσιών». 

8. Ολόκληρο τον σχετικό φάκελο, αποφασίζουμε: 
Τροποποιούμε την παρ. Β'της 10394/2000 προγενέστε¬ 
ρης όμοιας (ΦΕΚ 1330/τ.Β'/2000), «περί συστάσεως Ν.Π. 
με την επωνυμία «ΠΑΙΔΙΚΟΙ-ΒΡΕΦΟΝΗΓΠΑΚΟΙ ΣΤΑΘΜΟΙ 
Δήμου Καβάλας» στο οποίο εντάσσονται τα κατωτέρω 
Ν.Π. του Δήμου Καβάλας: 

α) «Παιδικός-Βρεφονηπιακός Σταθμός», 
β) «Παιδικός Σταθμός», 

γ) «Ημερήσια Απασχόληση Παίδων», 

τα οποία συστήθηκαν με τις 8341/10.7.2003 (ΦΕΚ 
1010/Β/22.7.2003), 8340/10.7.2003 (ΦΕΚ 1033/Β/ 25.7.2003) 
και 8338/4.7.2003 (ΦΕΚ 1033/Β/25.7.2003) προγενέστε¬ 
ρες όμοιες μας αντίστοιχα και τα οποία καταργούνται 
αυτοδίκαια από της δημοσιεύσεως της ως άνω απόφα¬ 
σης. 

Η κινητή και ακίνητη περιουσία και το προσωπικό των 
συγχωνευμένων Ν.Π. περιέρχονται στο Ν.Π. «ΠΑΙΔΙΚΟΙ- 
ΒΡΕΦΟΝΗΠΙΑΚΟΙ ΣΤΑΘΜΟΙ Δήμου Καβάλας» το οποίο 
καθίσταται καθολικός διάδοχος. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου η οποία καλύπτεται από 
τις επιχορηγήσεις του Υπ. Εσωτερικών, το ύψος της οποίας 
δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 6 Φεβρουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 

-♦- 

Αριθ.812 (2) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

• Τις διατάξεις του άρθρου 118 του Συντάγματος. 

• Τις διατάξεις των άρθρων 4 του Ν. 2240/1994 και 14 
του Ν. 2399/1995. 

• Τα 16722,17020/5.8.96 έγγραφα του ΥΠ.ΕΣ.Δ.Δ.&Α. 

• α.) Του άρθρου μόνου του Π.Δ. 115/1984 «Διορισμός 
των μελών των Διοικητικών Δικαστηρίων περί Στρατιωτι¬ 
κών Επιτάξεων». 

β) Του άρθρου 9 παραγ. 1 του Ν. 1649/1986 «Τροποποί¬ 
ηση διατάξεων του κώδικα δικηγόρων και άλλες διατά¬ 
ξεις». 

γ) Των άρθρων 32 και 33 του Ν. 4442/29 «Περί στρατιω¬ 
τικών και ναυτικών εισφορών και ναυλώσεων», 

δ) Των άρθρων 1 του Ν.Δ. 380/1947 και 12 του Ν.Δ. 
611/1977. 

• Την πάγια διαταγή 8-11/1980/ΓΕΣ/Δοι/3γ. 

• Το Ε.Π. 24/17.12.87 του Διοικητικού Εφετείου Αθη¬ 
νών περί μετονομασίας διοικητικών Δικαστηρίων Στρα¬ 
τιωτικών Επιτάξεων και αρμοδιότητα αυτών. 

• Το έγγραφο 1063158/1332/006Α/28.7.89του Υπουρ¬ 
γείου Οικονομικών περί Διοικητικών Επιτροπών Στρατιω¬ 
τικών Επιτάξεων (ΔΕΣΕ). 

• Το Φ.851.1/1/58652/Σ.2308/9.10.2003 έγγραφο του 
Α' ,Σ.Σ. 

• Το 38/29.1.2004 έγγραφο του Πρωτοδικείου Κοζά¬ 
νης, αποφασίζουμε: 

1. Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεωντου Νομού Κοζάνης: 

Α. ΤΑΚΤΙΚΑ ΜΕΛΗ: 

• Καλλιόπη Λόλα Πρωτόδικη Κοζάνης. 

• Κυτρίδου Αθηνά Πρωτόδικη Κοζάνης 

• Τσακανίκα ΘωμάΤχη (ΜΧ) της ΙηςΤΑΞΥΠ. 

• Ευαγγελινό ΑνδρέαΤχη (ΕΜ)της ΙηςΤΑΞΥΠ. 

• Πατσώνα Χαρίσιο Προϊστάμενο κτηματικής υπηρε¬ 
σίας Κοζάνης. 

Β. ΑΝΑΠΛΗΡΩΜΑΤΙΚΑ ΜΕΛΗ: 

• Τενεκετζίδη Θεοδόσιο Πρωτόδικη Κοζάνης 


• Ευαγγελίου Ουρανία Πρωτόδικη Κοζάνης 

• Σαλωνίδη Θεοφύλακτο Τχη (ΥΠ) της 1ης ΤΑΞΥΠ. 

• Παπαστάμο Κων/νο Τχη (ΠΖ) της 1ης ΤΑΞΥΠ. 

• Γκλούμπο Αναστάσιο υπάλληλο (ΠΕ) της ΔΟΥ Κοζάνης 

2. Καθήκοντα προέδρου της επιτροπής εκτελεί ο αρχαι¬ 
ότερος των Πρωτοδικών. 

3. Η θητεία των τακτικών και αναπληρωματικών μελών 
της Διοικητικής Επιτροπής Στρατιωτικών Επιτάξεων είναι 
μέχρι 31.12.2004. 

4. Η ανωτέρω επιτροπή λειτουργεί πλέον όχι ως διοικη¬ 
τικό δικαστήριο αλλά ως συλλογικό όργανο της διοίκησης 
κατά των αποφάσεων της οποίας επιτρέπεται προσφυγή 
ενώπιον των τακτικών διοικητικών δικαστηρίων.Το έργο 
της επιτροπής ορίζεται από τις διατάξεις του Ν. 4442/ 
1929, όπως τροποποιήθηκε μεταγενέστερα. 

5. Γραμματέα της Δ.Ε.Σ.Ε. Νομού Κοζάνης ορίζουμε 
την Γουγουμάνη Ουρανία υπάλληλο κλάδου ΠΕ Δ/κού με 
βαθμό Γ'της κτηματικής Υπηρεσίας με αναπληρώτριατην 
Μαυρουδή - Παπαδημητρίου Δέσποινα υπάλληλο κλάδου 
ΔΕ Δ/κού με βαθμό Α' της ίδιας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 29 Ιανουάριου 2004 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 13628 (3) 

Συγχώνευση Νομικών Προσώπων του Δήμου Ασκίου Ν. 
Κοζάνης με την επωνυμία «Κέντρο Ανοικτής Προστα¬ 
σίας Ηλικιωμένων (Κ.Α.Π.Η) Δήμου Ασκίου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

1. Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 203 του Π.Δ. 410/95. 

3. Την 8768/16.1.1996 απόφαση του Περιφερειακού Δι¬ 
ευθυντή Ν. Κοζάνης περί σύστασης Νομικού Προσώπου 
με την επωνυμία «Κέντρο Ανοικτής Προστασίας Ηλικιω¬ 
μένων (ΚΑΠΗ) στην Κοινότητα Εράτυρας» (ΦΕΚ 55/ 
26.1.1996). 

4. Την 2627/9.4.1988 απόφαση του Γενικού Γ ραμματέα 
Περιφέρειας Δυτικής Μακεδονίας περί σύστασης Νομι¬ 
κού Προσώπου με την επωνυμία « Κέντρο Ανοικτής Προ¬ 
στασίας Ηλικιωμένων (ΚΑΠΗ) στην Κοινότητα Γαλατινής» 
(ΦΕΚ 601/τ.Β'/16.6.1998). 

5. Την 6490/19.6.2002 απόφαση της Γενικής Γραμματέως 
Περιφέρειας Δυτικής Μακεδονίας περί σύστασης Νομι¬ 
κού Προσώπου με την επωνυμία «Κέντρο Ανοικτής Προ¬ 
στασίας Ηλικιωμένων (ΚΑΠΗ) Δ.Δ. Καλονερίου» (ΦΕΚ 
851/τ.Β'/9.7.2002). 

6. Την 6914/30.7.2003 απόφαση της Γενικής Γ ραμματέως 
Περιφέρειας Δυτικής Μακεδονίας περί σύστασης Νομι¬ 
κού Προσώπου με την επωνυμία «Κέντρο Ανοικτής Προ¬ 
στασίας Ηλικιωμένων (ΚΑΠΗ) Δ.Δ. Πελεκάνου» (ΦΕΚ 
1165/τ.Β'/14.8.2003). 

7. Την 198/2003 απόφαση Δημοτικού Συμβουλίου Ασκίου 
περί συγχώνευσης ομοειδή Νομικών Προσώπων σε ενιαίο 
Νομικό Πρόσωπο με την επωνυμία «Κέντρο Ανοικτής 
Προστασίας Ηλικιωμένων (Κ.Α.Π.Η) Δήμου Ασκίου». 

8) Την4196/20.7.2001 (ΦΕΚ988/τ.Β'/30.7.2001) απόφα¬ 
ση της Γ ενικής Γ ραμματέα Περιφέρειας Δυτικής Μακεδο¬ 
νίας, με την οποία η αρμοδιότητα αυτή μεταβιβάστηκε 
στον Γενικό Διευθυντή όπως και του δικαιώματος να υπο¬ 
γράφει με εντολή Γενικού Γ ραμματέα, αποφασίζουμε: 

1. Συγχωνεύουμε κατά τις διατάξεις του άρθρου 203 

του Π.Δ. 410/95 τα Δημοτικά Νομικά Πρόσωπα με την 
επωνυμία « ΚΑΠΗ Κοινότητας Εράτυρας», «ΚΑΠΗ Κοινό¬ 
τητας Γαλατινής», «ΚΑΠΗ Δ.Δ. Καλονερίου», «ΚΑΠΗ Δ.Δ 
Πελεκάνου» και συστήνουμε Νομικό Πρόσωπο στο Δήμο 
Ασκίου με την επωνυμία «Κέντρο Ανοικτής Προστασίας 
(Κ.Α.Π.Η) Δήμου Ασκίου». 

2. Σκοπός του Νομικού Προσώπου είναι: 

• Η πρόληψη βιολογικών, ψυχολογικών και κοινωνικών 
προβλημάτωντωνηλικιωμένων, ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου 

• Η διαφώτιση και η συνεργασία ευρύτερου κοινού και 
ειδικών φορέων, σχετικά με τα προβλήματα και τις ανά¬ 
γκες των ηλικιωμένων. 

• Η έρευνα σχετικών θεμάτων με τους ηλικιωμένους. 

3. Περιουσία του Νομικού Προσώπου είναι η υφιστάμε¬ 
νη κινητή και ακίνητη περιουσία τους, καθώς και κάθε άλ¬ 
λη κινητή ή ακίνητη περιουσία που τυχόν αποκτηθεί ή 
αφιερωθεί στο νομικό πρόσωπο. 

4. Πόροι του Νομικού Προσώπου είναι: 

• Ετήσια επιχορήγηση του Δήμου που θα είναι γραμμέ¬ 
νη στον προϋπολογισμό εκάστοτε έτους 

• Η κρατική επιχορήγηση από οποιοδήποτε Υπουργείο, 
Αρχή ή Υπηρεσία. 

• Εισπράξεις από το αντίτιμο κάθε είδους παροχής 
υπηρεσιών ή γενικά παραστάσεων ή εκδηλώσεων. 

• Κάθε είδους συνδρομές, εισφορές, δωρεές, κληρο¬ 
νομιές, κληροδοσίες, καθώς και τα έσοδα από τη δική του 
υπηρεσία. 

5. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις του άρθρου 203 παρ.3 
του Π.Δ. 410/95. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

Η δαπάνη που προκαλείται από την απόφαση αυτή θα 
καλυφθεί από τον προϋπολογισμό του Νομικού Προσώ¬ 
που, το ύψος της οποίας δεν μπορεί να προσδιοριστεί 
ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Ιανουάριου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

-*- 

Αριθ. 13629 (4) 

Συγχώνευση Νομικών Προσώπων του Δήμου Ασκίου Ν. 
Κοζάνης με την επωνυμία « ΠΑΙΔΙΚΟΣ ΣΤΑΘΜΟΣ ΔΗ¬ 
ΜΟΥ ΑΣΚΙΟΥ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξεις των άρθρων 203 του Π.Δ. 410/95 και 12, 
14τουΝ. 2880/2001. 

3. Την3151/18.5.2001 απόφαση της Γενικής Γραμματέως 
Περιφέρειας Δυτικής Μακεδονίας περί σύστασης Δημο¬ 
τικού Νομικού Προσώπου με την επωνυμία «1ος Παιδικός 
Σταθμός Δήμου Ασκίου» (ΦΕΚ658/τ.Β'/30.5.2001). 

4. Την 7963/11.8.2003 απόφαση της Γ ενικής Γ ραμματέως 
Περιφέρειας Δυτικής Μακεδονίας περί σύστασης Δημο¬ 
τικού Νομικού Προσώπου με την επωνυμία «Κέντρο Φρο¬ 
ντίδας Οικογένειας(ΚΕ.Φ.Ο)» στο Δήμο Ασκίου Ν. Κοζά¬ 
νης (ΦΕΚ 1231/τ.Β/29.8.2003). 

5. Την 199/2003 απόφαση Δημοτικού Συμβουλίου Ασκίου 


περί συγχώνευσης ομοειδή Νομικών Προσώπων Παιδι¬ 
κών Σταθμών σε ενιαίο Νομικό Πρόσωπο με την επωνυμία 
«Παιδικός Σταθμός Δήμου Ασκίου». 

6. Την 4196/20.7.2001 (ΦΕΚ988/τ.Β'/30.7.2001) απόφα¬ 
ση της Γενικής Γραμματέας Περιφέρειας Δυτικής Μακε¬ 
δονίας, με την οποία η αρμοδιότητα αυτή μεταβιβάστηκε 
στο Γενικό Διευθυντή όπως και του δικαιώματος να υπο¬ 
γράφει με εντολή Γ ενικού Γ ραμματέα, αποφασίζουμε: 

1. Συγχωνεύουμε κατά τις διατάξεις του άρθρου 203 
του Π.Δ. 410/95 και άρθρων 12 και 14του Ν. 2880/2001 τα 
Δημοτικά Νομικά Πρόσωπα με την επωνυμία «1ος Παιδι¬ 
κός Σταθμός Δήμου Ασκίου», «Κέντρο Φροντίδας Οικογέ¬ 
νειας (ΚΕ.Φ.Ο) Δήμου Ασκίου Ν. Κοζάνης» και συστήνου¬ 
με Νομικό Πρόσωπο στο Δήμο Ασκίου με την επωνυμία 
«Παιδικός Σταθμός Δήμου Ασκίου». 

2. Σκοπός του Νομικού Προσώπου είναι η καθημερινή 
φύλαξη, προστασία, διατροφή νηπίων, τα οποία δεν μπο¬ 
ρούν να έχουν στο οικογενειακό τους περιβάλλον την 
απαραίτητη φροντίδα, λόγω εργασιακής απασχόλησης 
των γονέων τους και η εξασφάλιση των όρων άνετης, ευ¬ 
χάριστης διαβίωσης και σωστής παιδαγωγικής. 

3. Περιουσία του Νομικού Προσώπου είναι η υφιστάμε¬ 
νη κινητή και ακίνητη περιουσία τους, καθώς και κάθε άλ¬ 
λη κινητή ή ακίνητη περιουσία που τυχόν αποκτηθεί ή 
αφιερωθεί στο νομικό πρόσωπο. 

4. Πόροι του Νομικού Προσώπου είναι: 

• Η υποχρεωτική επιχορήγηση από το Υπουργείο Εσω¬ 
τερικών Δημόσιας Διοίκησης και Αποκέντρωσης, για την 
κάλυψητων αναγκών λειτουργίας, τη συντήρηση των εγκα¬ 
ταστάσεων και την αγορά εξοπλισμού/ άρθρο 42 παρ. 7 
του Ν. 2218/94 και άρθρο 8 παρ. 8 του Ν. 3106/2003). 

• Ετήσια επιχορήγηση του Δήμου. 

• Κάθε είδους προσφορές, δωρεές, κληρονομιές, κλη¬ 
ροδοσίες. 

• Πρόσοδοι από την περιουσία του. 

• Εισπράξεις από αντίτιμο υπηρεσίας (τροφεία). 

5. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξειςτου άρθρου 203 παρ. 3 
του Π.Δ. 410/95. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η δαπάνη που προκαλείται από την απόφαση αυτή θα 
καλυφθεί από τον προϋπολογισμό του Νομικού Προσώ¬ 
που, το ύψος της οποίας δεν μπορεί να προσδιοριστεί 
ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 28981/2003 ( 5 ) 

Σύσταση αμιγούς Κοινοτικής Επιχείρησης με την επωνυμία 
«ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΟΙΝΟΤΗΤΑΣ ΣΥΡΡΑ- 
ΚΟΥ» στην Κοινότητα Συρράκου του Νομού Ιωναννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την 25027/9.1.1984 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 244/19.4.84 τεύχος Β'. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την 157/2003 απόφαση του Κοινοτικού Συμβουλίου 
Συρράκουτου Νομού Ιωαννίνων. 

4. Την Οικονομοτεχνική μελέτη έτους 2003 και 

5. Την 20922/19.9.2001 (ΦΕΚ 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. 
“ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ”», 
αποφασίζουμε: 

1. Συνιστάται στην Κοινότητα Συρράκου του Νομού Ιω- 
ναννίνων επιχείρηση με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΚΟΙΝΟΤΗΤΑΣ ΣΥΡΡΑΚΟΥ», ως Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 έως 284, 287, 291 και 304 του 
Π.Δ/τος 410/95,(Δημοτικός και Κοινοτικός Κώδικας). 

2. Σκοπός της Επιχείρησης είναι η κοινωνική, τουριστι¬ 
κή, πολιτιστική , αθλητική, περιβαλλοντική, κτηνοτροφική 
και οικονομική ανάπτυξη της ευρύτερης περιοχής. 

Ειδικότεροι Σκοποί είναι: 

1. Η τεχνική και επιστημονική υποστήριξη της Κοινότη¬ 
τας Συρράκου στο σύνολό της σε θέματα τουρισμού και 
πολιτισμού, τοπικών αναπτυξιακών προγραμμάτων και 
γενικά η ενθάρρυνση τοπικών αναπτυξιακών πρωτοβου¬ 
λιών. 

2. Η ανάληψη ερευνών, μελετών, έργων και δραστηριο¬ 
τήτων που έχουν σχέση με τον πρωτογενή τομέα, την με¬ 
ταποίηση, τον τουρισμό, τον κοινωνικό τομέα και τον πο¬ 
λιτισμό, καθώς και τα έργα υποδομής της Κοινότητας 
Συρράκου. 

3. Η τεχνική και επιστημονική υποστήριξη στο συντονι¬ 
σμό και την υλοποίηση Προγραμμάτων χρηματοδοτού¬ 
μενων από Εθνικούς και Κοινοτικούς πόρους. 

Ιδιαίτερη προσπάθεια θα καταβληθεί για την ανάδειξη 
και προβολή των μνημείων Πολιτιστικής Κληρονομιάς της 
Κοινότητας, μέσω Ευρωπαϊκών Προγραμμάτων και Πρω¬ 
τοβουλιών και Προγραμματικών Συμβάσεων. 

4. Ο προγραμματισμός και υλοποίηση αναπτυξιακών 
έργων υποδομής με σεβασμό στο περιβάλλον, η διατή¬ 
ρηση και η ανάδειξη του φυσικού και δομημένου Περι¬ 
βάλλοντος της Κοινότητας και η ευαισθητοποίηση των 
κατοίκων της σε περιβαλλοντικά θέματα. 

5. Η αξιοποίηση της διεθνούς εμπειρίας σε θέματα του¬ 
ρισμού, πολιτισμού και τοπικής ανάπτυξης, σύμφωνα με 
το εγκεκριμένο περιφερειακό χωροταξικό σχέδιο αλλά 
και τη μελέτη του ΟΟΣΑ για την ευρύτερη περιοχή των 
Τζουμέρκων. Προς την κατεύθυνση αυτή πρέπει η Επιχεί¬ 
ρηση να κινηθεί για την σύσταση δικτύων συνεργασίας, 
μεταξύ Αυτοδιοικήσεων ή Δημοτικών Επιχειρήσεων του 
Ελλαδικού και Ευρωπαϊκού χώρου ή Εταιρειών του ιδιω¬ 
τικού τομέα. 

6. Η διοργάνωση διαφόρων επιμορφωτικών δραστηριο¬ 
τήτων σε όλους τους παραγωγικούς τομείς. 

3. Η Επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με τους 
αναπληρωτές από το Κοινοτικό Συμβούλιο. Από τα μέλη 
του Διοικητικού Συμβουλίου δύο (2) είναι αιρετοί εκπρό- 
σωποιτης Κοινότητας, έκτων οποίων ο ένας (1) προέρχε¬ 
ται από τη μειοψηφία, ένας (1) είναι εκπρόσωπος του κοι¬ 
νωνικού φορέα της περιοχής και τα υπόλοιπα δύο (2) μέ¬ 
λη είναι δημότες ή κάτοικοι της Κοινότητας που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του Δ.Σ. προστίθεται και εκπρόσωπος των ερ¬ 
γαζομένων (χωρίς αλλαγή της συστατικής πράξης) όταν 
η επιχείρηση απασχολεί περισσότερους από είκοσι (20) 
εργαζομένους. 

4. Η διάρκεια της Επιχείρησης είναι τριάντα (30) χρόνια 
από την δημοσίευση της απόφασης αυτής στην Εφημερί¬ 
δα της Κυβερνήσεως. 


5. Έδρα της Επιχείρησης είναι η Κοινότητα Συρράκου 
του Νομού Ιωαννίνων. 

6. Το κεφάλαιο που διαθέτει η Κοινότητα στην επιχείρη¬ 
ση είναι δέκα χιλιάδες (ΙΟ.ΟΟΟ)ευρώ το οποίο θα κατα¬ 
βληθεί σε διάστημα έως έξι μηνών από τη δημοσίευση του 
καταστατικού της Επιχείρησης στο Φ.Ε.Κ. 

7. Πόροι της Επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της, δάνεια, κληρονομιές, εισφορές, δωρεές και λοι¬ 
πές επιχορηγήσεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου, που λαμβά- 
νεται με την απόλυτη πλειοψηφία των μελώντου και από¬ 
φαση του Γενικού Γραμματέα της Περιφέρειας Ηπείρου. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Κοινοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης , το δε 
υπόλοιπο εφόσον υπάρχει περιέρχεται στην Κοινότητα 
Συρράκου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.) και την 25027/9.4.1984 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.1984 τεύχος Β'. 

10. Κάλυψη δαπάνης: (άρθρο 27 Ν. 2081/92) 

Με την παρούσα κανονιστική απόφαση επιβαρύνεται ο 
προϋπολογισμός της Κοινότητας Συρράκου με το ποσό 
των 10.000 ευρώ ,που θα καταβληθεί έως διάστημα έξι 
μηνών από τη δημοσίευση του καταστατικού στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ.2149 (6) 

Τροποποίηση της 28372/12.1.2000 απόφασης του Γενι¬ 
κού Γ ραμματέα Περιφέρειας Ηπείρου περί σύστασης 
αμιγούς Δημοτικής Επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ ΕΝΗΜΕ¬ 
ΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. Την 25027/9.4.84 (ΦΕΚ 244/19.4.84 τ.Β') απόφαση 
του Υπουργού Εσωτερικών. 

3. Την 619/2003 απόφαση του Δημοτικού Συμβουλίου 
Ιωαννίνων. 

4. Την20922/19.9.2001 (ΦΕΚ 1271/Β/2.10.2001) απόφα¬ 
σή μας, «Μεταβίβαση αρμοδιοτήτων και παροχή εξουσιο¬ 
δότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την από 1.12.2003 Οικονομοτεχνική μελέτη, αποφα¬ 
σίζουμε: 

Τροποποιούμε την παρ. 6 β'της 28372/12.1.2000 από¬ 
φασης του Γ.Γ.Π.Η., περί σύστασης αμιγούς δημοτικής 
επιχείρησης με την επωνυμία: «ΔΗΜΟΤΙΚΗ ΕΠΙΧΕΙΡΗΣΗ 
ΠΛΗΡΟΦΟΡΗΣΗΣ ΙΩΑΝΝΙΝΩΝ (Δ.Ε.Π.Ε.Ι.)», ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 1.537.582,54 ευρώ, ως ίδια συμμετοχή στο 
αρχικό κεφάλαιό της (αύξηση κατά 180.000,00 ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 180.000,00 ευρώ. 
(Σελ. 37 Κ.Α. 212.9) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Φεβρουάριου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 
-♦- 

(7) 

Απόκτηση ελληνικής ιθαγένειας από τον ομογενή 
ΠΟΥΡΣΑΝΩΒ ΟΔΥΣΣΕΑτου ΚΥΡΙΑΚΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Με την 473/4.2.2004 απόφαση του Γ εν. Γ ραμματέα Πε¬ 
ριφέρειας Ηπείρου, που εκδόθηκε σύμφωνα με τις διατά¬ 
ξεις του Ν. 2790/2000 όπως τροποποιήθηκε με τις διατά¬ 
ξεις του Ν. 2910/2001, έγινε αποδεκτή η από 22.5.2002 αί¬ 
τηση του ομογενούς ΠΟΥΡΣΑΝΩΒ ΟΔΥΣΣΕΑ του 
ΚΥΡΙΑΚΟΥ (ΡυΡΙδΑΝΟν ΟϋΙΒΕΙ του ΚΙΒΙΑΚ) περί αποκτή- 
σεως της Ελληνικής ιθαγένειας. 

Με εντολή Γ ενικού Γ ραμματέα Περιφέρειας 

Η Αναπλ/τρια Διευθύντρια 
ΔΗΜΗΤΡΑ ΤΑΣΙΟΥ 
-♦- 

( 8 ) 

Απόκτηση ελληνικής ιθαγένειας από την ομογενή 
ΠΟΥΡΣΑΝΩΒΑΣΒΕΤΛΑΝΑτου ΓΡΗΓΟΡΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Μετην 472/04.2.2004 απόφαση του Γεν. Γ ραμματέα Πε¬ 
ριφέρειας Ηπείρου, που εκδόθηκε σύμφωνα με τις διατά¬ 
ξεις του Ν. 2790/2000 όπως τροποποιήθηκε με τις διατά¬ 
ξεις του Ν. 2910/2001, έγινε αποδεκτή η από 22.5.2002 αί¬ 
τηση της ομογενούς ΠΟΥΡΣΑΝΩΒΑ ΣΒΕΤΛΑΝΑΣ του 
ΓΡΗΓΟΡΙΟΥ (ΡυΒΒΑΝΟνΑ δνΕΤΙΑΝΑτου ΘΒΙΟΟΒΙ) πε¬ 
ρί αποκτήσεως της Ελληνικής ιθαγένειας. 

Με εντολή Γ ενικού Γ ραμματέα Περιφέρειας 

Η Αναπλ/τρια Διευθύντρια 
ΔΗΜΗΤΡΑ ΤΑΣΙΟΥ 

-♦- 

Αριθ. 6619/03 (9) 

Σύσταση αμιγούς δημοτικής επιχείρησης στο Δήμο 
Προυσού Νομού Ευρυτανίας με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΠΡΟΥΣΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Των άρθρων 277 έως 284, 287, 292 και 304 του Π.Δ. 
410/95 (Δημοτικός και Κοινοτικός Κώδικας), 


β) του άρθ. 1 του Π.Δ. 373/95, 

γ) του άρθρου 14 του Ν. 2399/96, 

δ) των παραγράφων από 22 έως 24 του αρ. 11 του Ν. 
2503/97 και 

ε) της παρ. 2α'του αρ. 1 του Ν. 2469/97. 

2. Την 25027/9.4.1984 (ΦΕΚ 244/Β784) απόφαση του 
Υπουργού Εσωτερικών. 

3. Την 14-151/2003 απόφαση του Δημοτικού Συμβουλί¬ 
ου Δήμου Προυσού Ν. Ευρυτανίας περί συστάσεως δη¬ 
μοτικής επιχείρησης ανάπτυξης με την επωνυμία «Δημο¬ 
τική Επιχείρηση Ανάπτυξης Προυσού», αρμοδίως λη- 
φθείσα μετά από πλήρη οικονομοτεχνική μελέτη αντίτυπο 
της οποίας προσαρτάται στην απόφαση αυτή, αποφασί¬ 
ζουμε: 

Συνιστούμε στο Δήμο Προυσού Ν. Ευρυτανίας αμιγή 
Δημοτική Επιχείρηση καταστατικό της οποίας αποτελούν 
τα ακόλουθα άρθρα: 

Άρθρο Ιο 

Επωνυμία - Νομική μορφή 

Συνίσταται Νομικό Πρόσωπο Ιδιωτικού Δικαίου στο Δή¬ 
μο Προυσού Ν. Ευρυτανίας, μετην επωνυμία «Δημοτική 
Επιχείρηση Ανάπτυξης Προυσού» και διακριτικό τίτλο 
Δ.Ε.Α.Π., η οποία διέπεται από τις διατάξεις των άρθρων 
από 277 έως 284, 287, 292 και 304του Π.Δ. 410/95 (Δημο¬ 
τικός και Κοινοτικός Κώδικας) ως αυτά έχουν τροποποιη¬ 
θεί και συμπληρωθεί με τις διατάξεις του άρθ. 1 του Π.Δ. 
373/95, του άρθ.14του Ν. 2399/96 ,τωνπαραγράφων από 
22 έως 24 του άρθ. 11 του Ν. 2503/97 καθώς και της 
25027/1984 απόφασης του Υπουργού Εσωτερικών. 

Άρθρο 2ο 

- Σκοπός της Επιχείρησης 

- Η οικονομική ,κοινωνική και πολιτιστική ανάπτυξη του 
Δήμου Προυσού. 

- Η αξιοποίηση των φυσικών πόρων του Δήμου με στό¬ 
χο την οικονομική ανάπτυξη της περιοχής. 

- Η υποστήριξη όλων των δραστηριοτήτων του Δήμου. 

- Η βελτίωση του εισοδήματος και της απασχόλησης 
των κατοίκων και γενικά όλων όσων δραστηριοποιούνται 
στα όρια του Δήμου. 

- Η ανάδειξη και αξιοποίηση των πολιτιστικών χώρων και 
σημείων της περιοχής. 

- Η έρευνα, η μελέτη, ο προγραμματισμός, ο σχεδια- 
σμός ,η σύνταξη η υλοποίηση και η εκτέλεση ολοκληρω¬ 
μένων προγραμμάτων για λογαριασμό της ίδιας της επι¬ 
χείρησης καθώς και για λογαριασμό του Δήμου και άλλων 
νομικών προσώπων του Δήμου γενικά και ειδικότερα αυ¬ 
τών που χρηματοδοτούνται από εθνικούς και Ευρωπαϊ¬ 
κούς φορείς και που έχουν ως περιεχόμενο ενέργειες και 
δράσεις στο κοινωνικό, πολιτιστικό, τουριστικό, περιβαλ¬ 
λοντικό, ενεργειακό, εκπαιδευτικό, κ.α. τομείς για τους 
οποίους απαιτείται η συνεργασία του δυναμικού του Δή¬ 
μου καιτων Νομικών Προσώπωντου Δήμου και άλλων φο- 
ρέωντου Ιδιωτικού, Δημόσιου, Κοινωνικού, Αυτοδιοικητι- 
κού Τομέα, καθώς επίσης και με φυσικά πρόσωπα. 

- Η μελέτη και εκτέλεση των έργων κοινωφελούς ή γενι¬ 
κότερου ενδιαφέροντος που σκοπό θα έχουν τη λειτουρ¬ 
γική, αισθητική και γενικά την πολεοδομική και οικιστική 
ανάπλαση και αναβάθμιση του Δήμου Προυσού συμπερι¬ 
λαμβανομένων των Δημοτικών Διαμερισμάτων, συνοικι¬ 
σμών και οικισμού που αποτελούν αυτόν. 

- Η συμμετοχή σε δίκτυα μεταξύ Ελληνικών, Ευρωπαϊ¬ 
κών και άλλων πόλεων, για την ανάληψη κοινής δράσης με 
στόχο την ανάπτυξη των περιοχών και την βελτίωση των 
συνθηκών περιβάλλοντος και διαβίωσης των κατοίκων. 

- Η ανάληψη πρωτοβουλιών ενημέρωσης .πληροφόρη¬ 
σης των κατοίκων, των επισκεπτών και όσων συνεργάζο- 

νται με την επιχείρηση και την προβολή της περιοχής με 
κάθε είδους μέσα (έντυπο πληροφοριακό υλικό, ηλε¬ 
κτρονική πληροφόρηση κ.λπ.). 

- Η υποστήριξη του αθλητισμού και η ανάληψη πρωτο¬ 
βουλιών για την ενίσχυση των αθλητικών υποδομών και 
των αθλητικών δραστηριοτήτων προς όφελος των κατοί¬ 
κων και ειδικά των νέων, ως αντίδοτο στον αυξανόμενο 
παραβατισμό. 

- Η αξιοποίηση και προώθηση εφαρμογών σύγχρονης 
(νέας) τεχνολογίας σχετικά με τις τηλεπικοινωνίες (δί¬ 
κτυα, διαδίκτυα κ.λπ.) και την ενέργεια με σκοπό την ενί¬ 
σχυση της τεχνολογικής υποδομής και της ανταγωνιστι¬ 
κότητας της περιοχής του Δήμου Προυσού. 

- Η αξιοποίηση των φυσικών πόρων και των δυνατοτή¬ 
των της περιοχής με σκοπό την οικονομική ενδυνάμωση 
του Δήμου και των κατοίκων. 

- Η συνεργασία με τους τοπικούς, περιφερειακούς, 
εθνικούς και εκτός Ελλάδας φορείς. 

- Η σύνδεση του τουρισμού με τον πολιτισμό και η αξιο¬ 
ποίηση των αρχαιολογικών χώρων της περιοχής για τον 
σκοπό αυτό. 

- Η ανάπτυξη του τουρισμού και ειδικά των εναλλακτι¬ 
κών μορφών όπως είναι ο πολιτιστικός τουρισμός. 

Άρθρο 3ο 

Διάρκεια Επιχείρησης 

Η χρονική διάρκεια της επιχείρησης ορίζεται σε είκοσι 
έτη από της ημερομηνίας δημοσίευσης της παρούσας 
απόφασης στην Εφημερίδα της Κυβερνήσεως. 

Άρθρο 4ο 

Έδρα της Επιχείρησης 

Έδρα της Δημοτικής Επιχείρησης θα είναι η έδρα του 
Δήμου Προυσού και συγκεκριμένα το Δ.Δ. Προυσού. 

Άρθρο 5ο 

Διοίκηση 

Η επιχείρηση θα διοικείται από πενταμελές (5 μέλη δι¬ 
οικητικό Συμβούλιο του οποίου ο ορισμός των μελών και 
η συγκρότηση, θα γίνεται σύμφωνα με τις διατάξεις των 
παραγρ. 1 και 2του άρθ. 278του Π.Δ. 410/95 (Δ.Κ.Κ.) ως 
αυτές αντικαταστάθηκαν από την παρ. 23 του άρθ. 11 του 
Ν. 2503/97 καθώς και της παρ. 2 του άρθ. 2 της αρ. 
25027/84 απόφασης του Υπουργού Εσωτερικών 

Άρθρο 6ο 

Κεφάλαιο 

Ο Δήμος Προυσού θα καταβάλλει στην επιχείρηση το 
ποσό των 44.020,54 Ευρώ το οποίο και θα αποτελείτο αρ¬ 
χικό μετοχικό κεφάλαιο αυτής 

Άρθρο 7ο 

Πόροι της Επιχείρησης 

Οι πόροι της επιχείρησης θα προέρχονται από τις δρα¬ 
στηριότητες, πρωτοβουλίες και ενέργειες που αναλαμ¬ 
βάνει η επιχείρηση από επιδοτήσεις και επιχορηγήσεις 
από κρατικούς και διεθνείς φορείς, από προγραμματικές 
συμβάσεις και την υλοποίηση διαφόρων προγραμμάτων. 

Άρθρο 8ο 

Διάλυση της Επιχείρησης 

Η Επιχείρηση διαλύεται: 

Α. Με απόφαση του Δημοτικού Συμβουλίου Προυσού 
ληφθείσα με απόλυτη πλειοψηφίατων μελών του και πρά¬ 
ξη Γενικού Γραμματέα Περιφέρειας που δημοσιεύεται 
στην Εφημερίδα της Κυβέρνησης. 

Β. Με την συμπλήρωση του χρόνου διάρκειας της επι¬ 
χείρησης ,ως ορίζεται στο άρθρο 3 της παρούσας. 

Γ. Σε περίπτωση πτώχευσης 


Μετά την εκκαθάριση της περιουσίας της επιχείρησης, 
όσα περιουσιακά στοιχεία απομένουν περιέχονται στο 
Δήμο Προυσού. 

Άρθρο 9ο 
Εκπροσώπηση 

Η επιχείρηση εκπροσωπείται στα δικαστήρια και σε κά¬ 
θε άλλη δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Άρθρο 10ο 
Ακροτελεύτιο "Αρθρο 

Οτιδήποτε δεν ρυθμίζεται με την παρούσα απόφαση 
εφαρμόζονται κατ’ αναλογία οι αντίστοιχες ισχύουσες 
διατάξεις περί των επιχειρήσεων ΟΤΑ καθώς και κάθε άλ¬ 
λη ειδική διάταξη. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
Προυσού Ευρυτανίας για το έτος 2004, ποσού ύψους 
44.020,54 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 5 Φεβρουάριου 2004 

Ο Γ ενικός Γ ραμματέας Περιφέρειας 
ΣΤΕΦΑΝΟΣ ΠΑΤΡΑΜΑΝΗΣ 

-Φ- 

Αριθ. 885 (10) 

Συγκρότηση του Περιφερειακού Γνωμοδοτικού Συμβου¬ 
λίου Εγγειοβελτιωτικών Έργων της Δ/νσης Δημοσίων 
Έργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του Ν. 1558/85 (τεύχος 137Α) «Κυβέρνσηση και Κυ¬ 
βερνητικά Όργανα», 

β) του άρθρου 4του Ν. 2026/1992 (Τεύχος 43Α) «Ρύθμι¬ 
ση θεμάτων οργάνωσης και προσωπικού της Δημόσιας 
Διοίκησης και άλλες διατάξεις», 

γ) των άρθρων 212 και 223 του Π.Δ. 433/1977 «Περί ορ¬ 
γανισμού του Υπουργείου Γεωργίας». 

2. Την 393155/22.9.92 κοινή απόφαση των Υπουργών 
Προεδρίας και Κυβερνήσεως, Γ εωργίας και Οικονομικών 
(Τεύχος 579Β) «Περιορισμός συλλογικών οργάνων του 
Υπουργείου Γεωργίας». 

3. Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτωνγια 
την Τοπική αυτοδιοίκηση και άλλες διατάξεις». 

4. Το 10395/28.4.2001 έγγραφο του Υπουργείου Γεωρ¬ 
γίας / Γενική Διεύθυνση Εγγειοβελτιωτικών Έργων και Γε- 
ωργικών Διαρθρώσεων / Διεύθυνση Αξιοποίησης Εγγειο¬ 
βελτιωτικών Έργων και Μηχ. Εξοπλισμού / Τμήμα Α. 

Και επειδή είναι αναγκαία η άμεση συγκρότηση του Πε¬ 
ριφερειακού Γνωμοδοτικού Συμβουλίου Εγγειοβελτιωτι¬ 
κών Έργωνπροκειμένου να γνωμοδοτήσει σε θέματα αρ- 
μοδιότητάςτου. 

5. Το γεγονός ότι με την παρούσα απόφαση δεν προκα- 
λείται δαπάνη εις βάρος του προϋπολογισμού των Δημο¬ 
σίων Επενδύσεων, αποφασίζουμε: 

1. Συγκροτούμε το Περιφερειακό Γνωμοδοτικό Συμβού¬ 
λιο Εγγειοβελτιωτικών Έργων (Π.Γ.Σ.Ε.Ε.) της Δ/νσης Δη¬ 
μοσίων Έργων Περιφέρειας Στερεός Ελλάδας, το οποίο 
θα γνωμοδοτεί για θέματα αρμοδιότητας του Τμήματος 
Εγγείων Βελτιώσεων από τα εξής μέλη: 

α. Την Μαρία Κέμου - Ρίζου, Γεωπόνο Δ/ντρια της 
Δ/νσης Γεωργικής Ανάπτυξης με αναπληρώτρια την Πη¬ 
νελόπη Σταυροπούλου-Ζήση Γεωπόνο με βαθμό Α', υπάλ¬ 
ληλο της ίδιας Διεύθυνσης. 

β. Την Ευγενία Οικονόμου, Δ/ντρια της Δ/νσης Δημο¬ 
σίων Έργων Περ. Στ. Ελλάδας, με αναπληρωτή τον Νικό¬ 
λαο Μαλακάτα του κλάδου ΠΕ Μηχανικών με βαθμό Α’, 
προϊστάμενο του τμήματος Ηλεκτρομηχανολογικών Έρ¬ 
γων τηςΔΔΕ. 

γ. Την Δήμητρα Ράπτη, υπάλληλο του κλάδου ΠΕ Διοι¬ 
κητικού Δ/ντρια της Δ/νσης Σχεδιασμού και Ανάπτυξης με 
αναπληρωτή τον Βασίλειο Μάνδαλο υπάλληλο του κλά¬ 
δου ΠΕ Μηχανικών με Α' βαθμό της ίδιας Δ/νσης. 

δ. ΤοΔημήτριο Πλέσσα, υπάλληλο του κλάδου ΠΕ Μη¬ 
χανικών Δ/ντή της ΔΕΚΕ Περιφέρειας Στ. Ελλάδας με 
αναπληρωτή τον Αιμίλιο Ριζογιάννη του κλάδου ΠΕ Μη¬ 
χανικών με βαθμό Α', Προϊστάμενο του Τμήματος Μελε¬ 
τών της ΔΕΚΕ. 

ε. Τον Αντώνιο Αντωνόπουλο υπάλληλο του κλάδου ΠΕ 
Μηχανικών, με βαθμό Α', προϊστάμενο του τμήματος Έγ¬ 
γειων Βελτιώσεων της Δ/νσης Δημοσίων Έργων Περιφέ¬ 
ρειας Στ. Ελλάδος, με αναπληρωτή τον Δημήτριο Αγγε- 
λέτο, με Α’ βαθμό, υπάλληλο του κλάδου ΠΕ Μηχανικών, 
προϊστάμενο του τμήματος Υδραυλικών Έργωντης ΔΔΕ. 

2. Ορίζουμεπρόεδροαπότα μέλη του Συμβουλίου, την Ευ¬ 
γενία Οικονόμου με αναπληρώτρια την Μαρία Κέμου - Ρίζου 

3. Εισηγητή ορίζουμε τον Αντώνιο Αντωνόπουλο, Πολ. 
Μηχ. με βαθμό Α' με αναπληρωτή τον Δημήτριο Αγγελέ- 
το, Πολ. Μηχ/κο με βαθμό Α'. 

4. Γ ραμματέατου συμβουλίου ορίζουμε την Μαρία Ανυ¬ 
φαντή Διοικητικό ΔΕ με Α' βαθμό της Δ/νσης Γεωργικής 
Ανάπτυξης, με αναπληρώτρια την Ανθούλα Ζαχάρη Διοι¬ 
κητικό ΔΕ με Β' βαθμό, υπάλληλο της ΔΔΕ Περιφέρειας 
Στερεός Ελλάδας. 

5. Η θητεία του συμβουλίου λήγει την 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 6 Φεβρουάριου 2004 

Ο Γενικός Γραμματέας Περιφέρειας 

ΣΤΕΦΑΝΟΣ ΠΑΤΡΑΜΑΝΗΣ 

-♦- 

Αριθ. 1570 (11) 

Τροποποίηση της 4812/20.3.1992 συστατικής πράξης 
του Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Δ.Δ/τος 410/95 (Δ.Κ.Κ) και 5 παρ. 8 του 
Ν. 1894/90 (ΦΕΚ Α' 110), όπως αυτός ισχύει. 

β) 7 παρ. 16 του Ν. 2307/95 (ΦΕΚ Α' 113) και 14 παρ. 1 
και 2του Ν. 2399/96 (ΦΕΚ Α' 90) - μεταβίβαση αρμοδιοτή¬ 
των Νομάρχη σε Περιφερειακό Διευθυντή και Γενικό 
Γραμματέα Περιφέρειας, αντίστοιχα. 

γ) 6παρ. ΙΟτου Ν. 2503/97 (ΦΕΚΑ' 107), «Διοίκηση, ορ¬ 
γάνωση, στελέχωσητης Περιφέρειας, ρύθμιση θεμάτων 
για την τοπική Αυτ/ση κ.α.δ.». 

δ) 1 παρ. 46του Ν. 2539/97 (ΦΕΚΑ' 244), «Συγκρότηση 
της Πρωτοβάθμιας Τοπικής Αυτοδιοίκησης». 

ε) 27 του Ν. 2081/92 (ΦΕΚΑ' 154), με το οποίο προστέ¬ 
θηκε νέο άρθρο 29Αστο Ν. 1558/85 (ΦΕΚΑ' 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 4812/20.3.92 απόφαση του Νομάρχη Φθιώτιδας, 
περί σύστασης νομικού προσώπου δημοσίου δικαίου με 


την επωνυμία «Σχολική Επιτροπή Β' Νηπιαγωγείου Δήμου 
Στυλίδας» Νομού Φθιώτιδας. 

3. Την 19/2004 απόφαση του Δημοτικού Συμβουλίου 
Δήμου Στυλίδας περί τροποποίησης της συστατικής πρά¬ 
ξης του νομικού προσώπου. 

4. Την 1100/11.2.98 απόφασή μας περί μεταβίβασης δι¬ 
καιώματος υπογραφής «Με Εντολή Γενικού Γραμματέα 
Περιφέρειας», στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ Β' 179/25.2.98, 
αποφασίζουμε: 

- Καταργούμε τις παρ. 3,4 και 6της ανωτέρω απόφασης 
που αφορούν τη διοίκηση, τη θητεία και την εκπροσώπη¬ 
ση του νομικού προσώπου, αντίστοιχα. 

- Αναριθμούμε την παράγραφο 5 σε 3. 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δενπροκαλείται δα¬ 
πάνη σε βάρος του Προϋπολογισμού του Δήμου Στυλίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθντής 

ΙΩΑΝΝΗΣ ΓΡΑΦΙΤΗΣ 
-♦- 

Αριθ. ΔΥΠ 4353 (12) 

Τροποποίηση αναβάθμιση και επέκταση στον τρόπο διά¬ 
θεσης επεξεργασμένων αποβλήτων -της εταιρείας 
ΥΔΑΤΟΚΑΛΛΙΕΡΓΕΙΕΣ ΑΡΤΑΣ ΑΕΒΕ-καθορισμός απο¬ 
δέκτη και όρων διάθεσης. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το Νόμο 3200/55 ΦΕΚ 97/23.4.55 τ.Α' «περί Διοικητι¬ 
κής Αποκεντρώσεως όπως τροποποιήθηκε». 

2. Του Α.Ν. 2520/40 «περί Υγειονομικών διατάξεων 
όπως τροποποιήθηκε μεταγενέστερα» (ΦΕΚ 273 τ.Α'). 

3. Την Ε1 β/221/65 «Υγειονομική Διάταξη ΦΕΚ 138/55 
τ.Β' «περί διαθέσεως λυμάτων και βιομηχανικών αποβλή¬ 
των όπως τροποποιήθηκε μεταγενέστερα και ισχύει» 

4. Το οικ. Υ.Μ./2985/29.5.1991 έγγραφο του Υπουργού 
Υγείας Πρόνοιας για οδηγίες εφαρμογής της Ε1 β221/65 
Υγειον. Διάταξης σε συνδιασμό με την 69269/5387/90 και 
την 5673/400/97 κοινή υπουργική απόφαση «Μέτρα και 
όροι για την επεξεργασία αποβλήτων της μονάδας». 

5. Την 36195/15.5.95 έγκριση περιβαλλοντικών όρων για 
την εγκατάσταση επεξεργασία και καθαρισμό αποβλήτων 
της εταιρείας ΥΔΑΤΟΚΑΛΛΙΕΡΓΕΙΕΣ ΑΡΤΑΣ ΑΕΒΕ. 

6. Την ΥΓ 5636/14.10.87 απόφαση Νομάρχη Άρτας για 
χρήση αποδεκτών. 

7. Την 4353/25.11.2003 αίτηση της εταιρείας ΥΔΑΤΟ¬ 
ΚΑΛΛΙΕΡΓΕΙΕΣ ΑΡΤΑΣ ΑΕΒΕ για επέκταση -αναβάθμιση 
και διάθεση των επεξεργασμένων αποβλήτων. 

8. Τη ΔΥΠ 4529/5.12.2003 απόφαση Νομάρχη Άρτας, 
για συγκρότηση της επιτροπής του άρθρου 6 της 
Ε1 β/221/65 Υγειον. Διάταξης 

9. Την από 11 Νοεμβρίου ΟΜΟΦΩΝΗ γνωμοδότηση της 
Ειδικής επιτροπής που συγκροτήθηκε με την παραπάνω 
(8) σχετική, αποφασίζουμε: 

Α'Τροποποιούμε την 6945/15.7.1994 απόφαση του Νο¬ 
μάρχη Άρτας και ορίζουμε ότι τα επεξεργασμένα λύματα 
της εταιρείας ΥΔΑΤΟΚΑΛΛΙΕΡΓΕΙΕΣ ΑΡΤΑΣ ΑΕΒΕ μετά 
από επεξεργασία διατίθενται στα νερά του παρακείμενου 
καναλιού με σημείο εκβολής τον πυθμένα της κοίτης του 
στο ύψος της επιχείρησης με την προϋπόθεση να τηρού- 

νται όσα ορίζει η 5636 (παράγρ.1 εδάφιο Α απόφαση Νο¬ 
μάρχη Άρτας). 

Β' Το παρακείμενο κανάλι είναι ο ΑΠΟΔΕΚΤΗΣ των επε¬ 
ξεργασμένων και απολυμανθέντων αποβλήτων. Αυξάνε¬ 
ται ο όγκος αυτών από 1300 κυβικά μέτρα σε 1380 κυβικά 
μέτρα ωριαίως. 

Γ' Μετά την επεξεργασία και απολύμανση στις εγκατα¬ 
στάσεις του βιολογικού καθαρισμού θα οδηγούνται με 
κλειστούς αγωγούς αναλόγου διαμετρήματος μέχρι του 
σημείου εκβολής στον πυθμένα του παρακείμενου κανα¬ 
λιού που μετά την ανάμιξη τα νερά θα είναι κατάλληλα για 
κολύμβηση και κάθε άλλη χρήση εκτός από ύδρευση και 
θα διατηρούντο καθοριζόμενα χαρακτηριστικά που προ- 
βλέπονται από το άρθρο 4 παράγραφος 1 εδάφιο 1.2 της 
Ε1 β/221/65 υγειονομικής διάταξης καθώς καιτους όρους 
της κοινής υπουργικής απόφασης 5673/400/5.3.97 όπως 
τροποποιήθηκε μεταγενέστερα. 

Δ' Για λόγους καθαρά πρόληψης της υγείας του πληθυ¬ 
σμού δεν επιτρέπεται η κολύμβηση από του σημείου 
εκβολής και σε ακτίνα μέχρι 300 μέτρα από της εκβολής 
στον Αμβρακικό Κόλπο. 

Ε' Ορίζονται οι ακόλουθοι ειδικότερα παράμετροι: 
α. Χωρίς ευκρινώς ορατά και καθιζάνοντα στερεά ή εναπό¬ 
θεση λάσπης ή τοξικά και επιβλαβή εν γένει υλικά και ουσίες 
και άλλα βιομηχανικά απόβλητα που μπορούν να καταστή- 
σουντα νερά ακατάλληλα για τις προβλεπόμενες χρήσεις, 
β. ΡΗ από 6,5 έως 8,5 

γ. Διαλελυμένο οξυγόνο τουλάχιστον 5,0 πια/Ι 
δ ΒΟϋ3 25 010/1 
ε. ΟΟϋ 75 πΐ 9 /Ι 

στ. Αιωρούμενα στερεά 200 019 /Ι 

ζ. Άζωτο 10 σιρ/Ι 

η. Αμμωνιακό Άζωτο 2019 /Ι 

θ. Φώσφορος 2019 /Ι 

ι. Απορρυπαντικά 0,5 019 /Ι 

ια. Φυτικά λίπη και έλαια μέχρι 5 πιρ/Ι 

ιβ. Ορυκτά έλαια -υδρογονάνθρακες μέχρι 1 πιρ/Ι 

ιγ. Νιτρώδη μέχρι 1 οιρ/Ι 

ιδ. Νιτρικά μέχρι 4 019/1 

ιε. Θειώδη 0,2 019 /Ι 

ιστ. Υδρόθειο 0,1 οιρ/Ι 

ιζ. Χαλκός 0,2 019/1 

ιη. Χωρίς ενοχλητικές οσμές 

ιθ. Κολοβακτηρίδια 100 ανά 100 οιΙ 

κ. Κολοβακτηριοειδή 500 ανά 100 019 / 1 . 

κα Αμμωνία(ΝΗ3) 0,005-0,025 019 /Ι. 

Κβ. θερμοκρασία ( + ,-) 3 απάτην θερμοκρασία του νε¬ 
ρού του αποδέκτη 

Ζ' Να μεριμνήσει η επιχείρηση για την κατασκευή τεσ¬ 
σάρων φρεατίων δειγματοληψίας (προ της επεξεργα¬ 
σίας, μετά την επεξεργασία, 50 μέτρα πριν το σημείο 
εκβολής στον αποδέκτη και τέλος 50 μέτρα μετά το ση¬ 
μείο εκβολής στον αποδέκτη, εύκολα προσπελάσιμα για 
να είναι δυνατή η πραγματοποίηση της δειγματοληψίας 
για τις απαιτούμενες αναλύσεις. 

Η' Να μεριμνήσει η επιχείρηση για την αγορά και τοπο¬ 
θέτηση αυτομάτου καταγραφικού ογκομετρητή αποβλή¬ 
των για τον έλεγχο του συνολικού όγκου αποβλήτων που 
διατίθενται. 

Θ' Τα επεξεργασμένα υγρά απόβλητα θα χλωριώνται 
και μετά την επίδραση διάρκειας 20 λ. θα υπάρχει υπο- 
λειμματικό χλώριο 0,5 πιρ/Ε. 

Ο έλεγχος του υπολειμματικού χλωρίου θα γίνεται μία 
φορά την ημέρα και θα καταχωρείται σε ειδικά τηρούμε¬ 
να βιβλία. Θα κατασκευαστεί φρεάτιο δειγματοληψίας 
για τη διευκόλυνση του ελέγχου. 

Γ Μετά την ζώνη ανάμιξης στον αποδέκτη το όριο των πα¬ 
ραμέτρων θα πρέπει να είναι κατώτερο των αναφερθέντων. 


ΙΑ' Η βιολογική λάσπη με την περαιτέρω επεξεργασία 
και η σταθεροποίησή της θα διατίθεται στους χώρους 
Υγειονομικής ταφής των απορριμάτων του Δήμου Αρά- 
χθου σύμφωνα με την οικ.69728/824.1996 κοινή υπουργι¬ 
κή απόφαση ώστε να μην υπάρχει όχληση περίοικων, 
απαγορευμένης της διάθεσής της στο παρακείμενο κα¬ 
νάλι. 

ΙΒ' Η επιχείρηση και ο Δήμος οφείλουν να προβαίνουν 
στην συντήρηση του αποδέκτη ως έχουν υποχρέωση, 
ώστε να ικανοποιούνται οι γενικοί όροι του άρθρου 2 της 
Ε1 β/221/65 Υγειον.δ/ξης. Με ανταποδοτικά τέλη: Τονίζε¬ 
ται ιδιαίτερα να λαμβάνονται τα παρακάτω μέτρα: 

α. Στην μη δημιουργία κινδύνων για τη δημόσια υγεία ως 
μολύνσεων, οχλήσεως και αντιαισθητικών καταστάσεων. 

β. Στην μη αλοίωση των φυσικών χημικών, βιολογικών 
χαρακτηριστικών του νερού του αποδέκτη. 

γ. Στην μη παρακώλυση του φυσικού αυτοκαθαρισμού 
του νερού και του εδάφους. 

δ. Στην μη βλάβη έργων και οικονομικών ζημιών. 

ΙΓ'. Σε περίπτωση που θα απαιτηθούν πρόσθετα μέτρα 
για την εξασφάλιση τηςπαραπάνωχρήσηςτωννερώντου 
αποδέκτη, αυτά θα πρέπει να λαμβάνονται άμεσα και με 
δαπάνες της Επιχείρησης. 

ΙΔ'. Η Επιχείρηση υποχρεούται να εκτελεί εργαστηρια¬ 
κές αναλύσεις από τα προβλεπόμενα τέσσερα σημεία 
δειγματοληψιών για τον έλεγχο της ποιότητας των απο¬ 
βλήτων ανά εβδομάδα ή και συχνότερα εφόσον συντρέ¬ 
χει λόγος. 

Να τηρεί βιβλίο εργαστηριακών αναλύσεων που να τί¬ 
θεται στη διάθεση των Ελεγχουσών Υπηρεσιών και να δι¬ 
ευκολύνει το έργο των ελγκτικών οργάνων. 

ΠΡΟΣΩΡΙΝΗ ΕΞΑΜΗΝΗ ΑΔΕΙΑ 

ΙΕ' Η Επιχείρηση, αφού κατασκευάσει τα προβλεπόμε¬ 
να έργα από τις εγκεκριμένες μελέτες, σύμφωνα με το άρ- 
θρο 14 της Ε1 β/221 /65 Υγειον. δ/ξης και μετά από γνωμά¬ 
τευση των αρμοδίων Υπηρεσιών ότι κατασκευάστηκαν τα 
προβλεπόμενα έργα, ο Νομάρχης χορηγεί την εξάμηνη 
προσωρινή άδεια λειτουργίας με την προϋπόθεση πάντα 
ότι ο Δήμος αναλαμβάνει τη συντήρηση του αποδέκτη, με 
ανταποδοτικά τέλη. 

ΟΡΙΣΤΙΚΗ ΑΔΕΙΑ 

ΙΣΤ Η οριστική άδεια θα χορηγηθεί με απόφαση Νομάρ¬ 
χη, σύμφωνα με την Ισχύουσα Υγειονομική δ/ξη μετά από 
γνωμάτευση των αρμοδίων Υπηρεσιών για την καλή λει¬ 
τουργία και απόδοση των κατασκευασθέντων έργων, 
ύστερα από εργαστηριακές αναλύσεις στα επεξεργα¬ 
σμένα απόβλητα και στον αποδέκτη. 

ΙΖ' Η επιχείρηση υποχρεούται να συντάξει μελέτη, δυ- 
νάμειτου άρθρου Μπαρ. 2της Ε1 β/221/65 Υγειον. δ/ξης 
καιτους όρους και παραμέτρους που θέτει η γνωμοδοτι- 
κή Επιτροπή του άρθρου 6 της παραπάνω Υγειον. δ/ξης 
και η εγκριτική απόφαση του Νομάρχη που ακολουθεί την 
γνωμοδότησή μας αυτή. 

ΙΗ' Η επιχείρηση θα πρέπει να συντάξει και να υποβάλει 
την μελέτη για Έγκριση από τις Αρμόδιες Υπηρεσίες. Η 
μελέτη πρέπει να συμπεριλάβει με κάθε λεπτομέρεια και 
τις δυνατότητες του αποδέκτη και στην δυσμενέστερη 
περίπτωση καθώς και την εναλλακτική λύση που πρέπει 
να αναπτύξει σε περίπτωση βλάβης του βιολογικού καθα¬ 
ρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 6 Φεβρουάριου 2004 

Ο Νομάρχης 
ΛΑΜΠΡΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




